Lav et referat af nedenstående tekst:

Tekst:
På flere af Aalborgs gymnasier har man valgt at omlægge morgendagens program til online undervisning for at undgå eventuelt snekaos. En undervisningsform, som de efterhånden er blevet vant til under coronapandemien. - Vi har snakket sammen med Aalborghus og Hasseris Gymnasium, og vi er i fællesskab blevet enige om, at det gør vi nu her på forhånd, så vi ikke skal have kaos i morgen, siger Christian Warming, rektor på Aalborg Katedralskole. - Så kan lærerne forberede sig ordentligt, og eleverne kan få god undervisning. Tager ingen chancer Rektoren håber, at eleverne kan vende tilbage til skolen onsdag - men tør ikke udelukke muligheden for at holde snelukket i flere dage. For når solen skinner, kan det svært at forestille sig det scenarie, som DMI opstiller. - Det er lidt svært, når man står her og kigger ud på solen og se, at i morgen der bliver det måske snestorm, og det kan godt være, vi er til grin i morgen, men vi tror på det. På Aalborg Katedralskole tager man dog ingen chancer, og derfor vil skolen stå tom tirsdag, når snestormen banker på nordjydernes ruder.

Referat:
I stedet tyr skolerne til online undervisning for at undgå snekaos.